钦定古今图书集成/明伦汇编/氏族典/第486卷 > 《廖用贤尚友录》 > 贺逢圣
## 钦定古今图书集成/明伦汇编/氏族典/第486卷 > 《廖用贤尚友录》 > 贺逢圣

按《明外史贺逢圣传》：“逢圣，字克繇，江夏人。万历四十
四年，由殿试第二人授翰林编修。天启时，历官洗马。
崇祯元年累迁少詹事，进詹事，拜礼部右侍郎，改吏
部，进左。寻擢礼部尚书。九年兼东阁大学士，入阁辅
政。寻改文渊阁。十一年，致政归。十四年，召还朝。明年，
帝将增置阁臣，召逢圣等赐坐德政殿，逢圣大哭不”
止。驾移中极殿，诸辅臣随入，赐宴。逢圣复大哭，诏遣
行人护归。十六年，张献忠围武昌，逢圣晨夕登陴，与士卒同饥困。数日。城陷，投墩子湖死。妻危氏，子觐民，
子妇曾氏、陈氏、孙三人皆从死。次子光明自他所来
赴，亦死之。福王时，谥“文忠。”